《忆余杭 听新声垂泪》
清代·邹祗谟

待把愁推愁未舍。惯听阳关浑不解。摇摇薇帐梦春风。一晌画屏东。

绮魂飞度梁州里。何处凄凉忽提起。鸳尖怕记陇西腔。珠袖界残妆。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。